
LIGJ
Nr. 1/2015

PËR RATIFIKIMIN E MARRËVESHJES NDËRMJET KËSHILLIT TË MINISTRAVE TË REPUBLIKËS SË SHQIPËRISË DHE BASHKIMIT EUROPIAN PËR PJESËMARRJEN 
NË PROGRAMIN E UNIONIT 
“FISCALIS 2020”

Në mbështetje të neneve 78, 83, pika 1, dhe 121, pika 1,të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Neni 1

Ratifikohet marrëveshja ndërmjet Këshillit të Ministrave të Republikës së Shqipërisë dhe Bashkimit Europian për pjesëmarrjen në programin e unionit “Fiscalis 2020”, sipas tekstit bashkëlidhur këtij ligji dhe pjesëve përbërëse të tij.

Neni 2

Ky ligj hyn në fuqi 15 ditë pas botimit në Fletoren Zyrtare.

Miratuar në datën 29.1.2015

Shpallur me dekretin nr. 8951, datë 11.2.2015 të Presidentit të Republikës së Shqipërisë, Bujar Nishani

MARRËVESHJE
NDËRMJET BASHKIMIT EVROPIAN DHE KËSHILLIT TË MINISTRAVE TË REPUBLIKËS SË SHQIPËRISË PËR PJESËMARRJEN E REPUBLIKËS SË SHQIPËRISË NË PROGRAMIN E UNIONIT “FISCALIS 2020”

Komisioni Evropian, me poshtë i quajtur “Komisioni”, në emër të Bashkimit Evropian, nga njëra anë, dhe Këshillit të Ministrave të Republikës së Shqipërisë nga ana tjetër, 
duke pasur parasysh se:
1. Një Marrëveshje Kuadër është lidhur më 2 qershor 2005 ndërmjet Komisionit Evropian dhe Këshillit të Ministrave të Republikës së Shqipërisë, e cila vendosi parimet e përgjithshme për pjesëmarrjen në Programet e Komisionit[footnoteRef:1]. Neni 5 i Marrëveshjes parashikon termat dhe kushtet specifike, përfshirë kontributin financiar në lidhje me pjesëmarrjen e Republikës së Shqipërisë në çdo program të veçantë që do të përcaktohet nga Komisioni dhe Qeveria e Shqipërisë. [1: FQ L 192,22.07.2005, fq.2] 

2. Neni 1 (2) i Marrëveshjes Kuadër lejon Republikën e Shqipërisë të marrë pjesë në Programet e Unionit të vendosura ose të rinovuara pas hyrjes në fuqi të Marrëveshjes  Kuadër dhe që përmban një klauzolë të hapur për pjesëmarrjen e Republikës së Shqipërisë.
3. Programi “Fiscalis 2020”, u vendos në bazë të udhëzimit nr. 1286/2013 të Këshillit dhe Parlamentit Evropian.[footnoteRef:2] [2: FQ L 347,20.12.2013, fq.25] 

4. Në pikën “a” të nenit 3 (2) të udhëzimit nr. 1286/2013, programi “Fiscalis 2020” është i hapur për pjesëmarrjen e vendeve të aprovuara, vendeve kandidate dhe kandidatëve potencialë që përfitojnë nga strategjia e para-anëtarësimit, në përputhje me dispozitat që do të përcaktohen me ato vende pas themelimit të Marrëveshjeve Kuadër në lidhje me pjesëmarrjen e tyre në programet e Unionit.
5. Këshilli i Ministrave i Republikës së Shqipërisë ka shprehur dëshirën për të marrë pjesë në programin e “Fiscalis 2020” dhe ka negociuar me Komisionin mbi marrëveshjen për kushtet specifike, përfshirë kontributin financiar për pjesëmarrjen e saj në program. 
kanë rënë dakord si më poshtë:

Neni 1
Programi

Republika e Shqipërisë do të marrë pjesë në programin “Fiscalis 2020”:
a) në përputhje me kushtet e parashtruara në Marrëveshjen Kuadër të lidhur më 2 qershor 2005 ndërmjet Komisionit Evropian dhe Këshillit të Ministrave të Republikës së Shqipërisë mbi parimet e përgjithshme për pjesëmarrjen e Republikës së Shqipërisë në programet e Komunitetit; dhe
b) nën kushtet e neneve 2-4 të kësaj Marrëveshjeje.
Neni 2
Kushtet e pjesëmarrjes në Program

1. Republika e Shqipërisë do të marrë pjesë në aktivitetet e Programit në përputhje me objektivat, kriteret, procedurat dhe afatet e përcaktuara në rregulloren (BE) nr. 1286/2013 të Këshillit dhe Parlamentit Evropian. 
2. Republika e Shqipërisë do të marrë pjesë në aktivitetet e Programit në përputhje me kushtet dhe kalendarin e mëposhtëm:
a) Pjesëmarrja në aktivitete është specifikuar në pikat “a” dhe “c” të nenit 7 (1) të rregullores nr. 1286/2013, përveç rasteve kur natyra ose përmbajtja e aktivitetit pengon pjesëmarrjen e Republikës së Shqipërisë.
b) Me kusht që kërkesat përkatëse ligjore të jenë vendosur, pjesëmarrja në veprimtaritë e krijimit të sistemeve evropiane të informacionit specifikohet në pikën “b” të nenit 7 (1) të rregullores nr. 1286/2013. Pjesëmarrja në aktivitete do të fillojë në datën e rënë dakord nga të dyja palët në nivel të menaxhimit të programit.
3. Kushtet e paraqitjes, të vlerësimit dhe të përzgjedhjes së pjesëmarrësve dhe për zbatimin e veprimeve nga institucione, organizata dhe individë të pranueshëm të Republikës së Shqipërisë duhet të jenë të njëjta me ato të institucioneve, organizatave dhe individëve të pranueshëm të Shteteve Anëtare të Bashkimit Evropian.
4. Republika e Shqipërisë duhet të paguajë çdo vit një kontribut financiar në Buxhetin e Përgjithshëm të Bashkimit Evropian sipas nenit 3.
5. Kontributi financiar i Republikës së Shqipërisë duhet t’i shtohet çdo vit shumës së buxhetit të përgjithshëm të Bashkimit Evropian, i cili është i rezervuar në ndarjet buxhetore për të përmbushur detyrimet financiare të mëtejshme dhe masat e ndryshme të nevojshme për ekzekutimin, menaxhimin dhe operimin e programit.
6. Një nga gjuhët zyrtare të Bashkimit Evropian duhet të përdoret për procedurat e lidhura me kërkesat, kontratat dhe raportet, si dhe për aspekte të tjera administrative të Programit.

Neni 3
Kontributi financiar

Rregullat e kontributit financiar të Republikës së Shqipërisë janë përcaktuar në aneksin I. 

Rregullat e kontrollit financiar, rikuperimit dhe masave të tjera kundër mashtrimit janë të përcaktuara në aneksin II.

Neni 4
Raportimi dhe vlerësimi

Komisioni, në bashkëpunim me Republikën e Shqipërisë, do të monitorojë vazhdimisht pjesëmarrjen në Program të Republikës së Shqipërisë. Kjo dispozitë nuk ndikon në përgjegjësitë e Komisionit dhe Gjykatës Evropiane të Auditëve në lidhje me monitorimin dhe vlerësimin e programit. Këshilli i Ministrave i Republikës së Shqipërisë i paraqet Komisionit raporte përkatëse dhe merr pjesë në aktivitete të tjera specifike të vendosura nga Bashkimi Evropian në këtë kontekst.

Neni 5
Dispozitat përfundimtare

Marrëveshja do të zbatohet gjatë kohëzgjatjes së Programit. Nëse Bashkimi Evropian gjatë kohëzgjatjes së saj nuk pëson ndonjë ndryshim thelbësor në Program, si rrjedhojë kjo Marrë-veshje do të zgjerojë programin automatikisht, nëse një nga Palët nuk e denoncon brenda një muaji pas hyrjes në fuqi të aktit ligjor që zgjeron programin. 
Pas përfundimit të Marrëveshjes, do të vazhdohet si më poshtë:
a) Projektet dhe aktivitetet në progres në kohën e përfundimit deri në përfundimin e tyre sipas kushteve të përcaktuara në këtë Marrë-veshje. 
b) Masat kontraktuale të zbatueshme për këto projekte dhe aktivitete, dhe 
c) Dispozitat e aneksit 2.
Anekset do të formojnë pjesë integrale të kësaj Marrëveshjeje.
Kjo Marrëveshje mund të ndryshohet vetëm me shkrim me pëlqimin e përbashkët të palëve.
Kjo Marrëveshje do të hyjë në fuqi në ditën që Këshilli i Ministrave i Republikës së Shqipërisë njofton Komisionin që janë përmbushur kërkesat e saj të brendshme ligjore për hyrjen në fuqi të kësaj Marrëveshjeje.
Kjo Marrëveshje do të zbatohet nga data 1 janar 2015.




Përfunduar në.....më...........

Përfunduar në Bruksel më 8.09.2014


Për Republikën e Shqipërisë
Znj. Brisida Shehaj
Drejtore e Përgjithshme e Tatimeve e Republikës së Shqipërisë
	
Për Komisionin, në emër të Bashkimit Evropian,
Z. Heinz Zourek
Drejtor i Përgjithshëm i Unionit Tatimor dhe Doganor
					
ANEKSI I MARRËVESHJES
RREGULLAT PËR KONTRIBUTIN FINANCIAR TË REPUBLIKËS SË SHQIPËRISË NË FISCALIS 2020

1. Kontributi financiar që Republika e Shqipërisë duhet të paguajë në buxhetin e përgjithshëm të Bashkimit Evropian do të jetë si më poshtë:
a) Për veprimtaritë e përmendura në pikën “a” të nenit 2 (2) të kësaj Marrëveshjeje, shumat renditen si më poshtë:
- 25,000 euro për vitin 2015;
- 30,000 euro për vitin 2016;
- 35,000 euro për vitin 2017;
- 40,000 euro për vitin 2018;
- 45,000 euro për vitin 2019;
- 50,000 euro për vitin 2020.
b) Për veprimtaritë e përmendura në pikën “b” të nenit 2 (2) të kësaj Marrëveshjeje, një shumë vjetore prej 120.000 euro që nga viti kur Republika e Shqipërisë përdor CCN/CSI[footnoteRef:3] për qëllimet e aktiviteteve të lidhura. [3:  CCN/CSI: “Rrjeti i zakonshëm i komunikimit/nderfaqja e sistemeve të zakonshme”, siç janë  përmendur në Aneksin e Rregullores nr. 1286/2013] 

2. Kontributi i Republikës së Shqipërisë duhet të mbulojë shpenzimet që lidhen me:
a) pjesëmarrjen e zyrtarëve të administratës tatimore të Republikës së Shqipërisë në aktivitetet e programit sipas pikës “a” të nenit 2 (2) të kësaj Marrëveshjeje;
b) pjesëmarrjen e Republikës së Shqipërisë në aktivitetet e parashikuara në pikën “b” të nenit 2 (2) të kësaj Marrëveshjeje; 

3. Komisioni duhet të rimbursojë shpenzimet e udhëtimit dhe shpenzimet e qëndrimit të përfaqësuesve dhe ekspertëve të Republikës së Shqipërisë, ku marrin pjesë si vëzhgues:
- në komitetin e përmendur në nenin 15 të rregullores që miraton Programin; ose
- në takimet e tjera që lidhen me zbatimin e Programit.
Rimbursimi duhet të jetë në të njëjtat kushte dhe në përputhje me procedurat në fuqi për përfaqësuesit e Shteteve Anëtare të Bashkimit Evropian.
4. Rregullorja (BE, Euratom) nr. 966/2012 e Parlamentit Evropian dhe e Këshillit, datë 25 tetor 2012[footnoteRef:4], për rregullat financiare të zbatueshme për buxhetin e përgjithshëm të Unionit, duhet të zbatohet për menaxhimin e kontributit të Republikës së Shqipërisë. [4: FZ L  298, 26.10.2012, fq. 1] 

5. Kur kjo Marrëveshje të hyjë në fuqi dhe në fillim të çdo viti buxhetor pasues, Komisioni duhet t’i dërgojë Republikës së Shqipërisë një ftesë për fondet përkatëse për kontributin e saj financiar.
6. Ky kontribut duhet të paguhet në euro në një llogari bankare (në euro) të Komisionit.
7. Republika e Shqipërisë duhet të paguajë kontributin e saj financiar jo më vonë se tre muaj pas datës së ftesës në përputhje me kërkesën e fondeve. Republika e Shqipërisë do të paguajë interes kamatëvonese mbi shumën e papaguar nga data e kërkuar në rast vonese për pagesën e kontributit. Norma e interesit:
- do të zbatohet nga Banka Qendrore Evropiane për operacionet e saj kryesore të rifinancimit, siç është publikuar në serinë C të Fletores Zyrtare të Bashkimit Evropian;
- do hyjë në fuqi në ditën e parë kalendarike të muajve në të cilën bie afati; dhe 
- do të rritet me 3.5 pikë për qind.
Pjesëmarrja e Republikës së Shqipërisë në program për vitin përkatës do të pezullohet nëse Republika e Shqipërisë nuk paguan brenda 20 ditësh pune, pasi Komisioni i dërgon një letër zyrtare për kujtesë, dhe në rast se vonesa për pagesën rrezikon në mënyrë të konsiderueshme zbatimin dhe menaxhimin e programit.


ANEKSI II  I MARRËVESHJES
KONTROLLI FINANCIAR, RIKUPERIMI DHE MASAT E TJERA KUNDËR MASHTRIMIT
	
I. Kontrollet dhe masat kundër mashtrimit sipas Unionit
1. Në përputhje me Rregulloren Financiare të Zbatueshme për Buxhetin e Përgjithshëm të Bashkimit Evropian dhe me rregullat e tjera të përmendura në këtë Marrëveshje, kontratat dhe grantet e përfunduara me kontraktuesit dhe përfituesit e vendosur në Republikën e Shqipërisë duhet të sigurojnë që:
- kontrollet financiare apo kontrolle të tjera mund të kryhen në çdo kohë gjatë zbatimit të kontratës ose grant - marrëveshjes për një periudhë prej 5 vitesh, duke filluar nga data e pagesës së bilancit;
- në kushtet e kontraktuesve dhe nënkontraktuesve, dhe në kushtet e përfituesve dhe kontraktuesve dhe nënkontraktuesve të tyre.
- nga agjentët e Komisionit ose nga persona të tjerë të autorizuar nga Komisioni.
2.  Agjentët e Komisionit dhe personat e tjerë të autorizuar nga Komisioni duhet të kenë akses në faqet, punën, dokumentet dhe të gjithë informacionin e kërkuar, duke përfshirë edhe formën elektronike, me qëllim kryerjen e kontrolleve. E drejta e aksesit duhet të parashikohet shprehimisht në kontratat dhe grant - marrëveshjet e lidhura për zbatimin e instrumenteve të përmendura në këtë Marrëveshje. Gjykata Evropiane e Auditëve ka të njëjtat të drejta si Komisioni.
3.  Komisioni/ OLAF (Zyra Evropiane kundër Mashtrimit) autorizohet të kryejë kontrolle dhe inspektime në territorin e Republikës së Shqipërisë, në përputhje me dispozitat procedurale të rregullores së Këshillit (Euratom EC) nr.2185/96 të datës 11 nëntor 1996.
Këto kontrolle dhe inspektime përgatiten dhe kryhen në bashkëpunim të ngushtë me autoritetet e Republikës së Shqipërisë të përcaktuara nga autoritetet e Republikës së Shqipërisë. Këto autoritete duhet të njoftohen në kohën e duhur për objektin, qëllimin dhe bazën ligjore të kontrolleve dhe inspektimeve, në mënyrë që ata të mund të na ndihmojnë në rast nevoje.

Nëse autoritetet e Republikës së Shqipërisë dëshirojnë, kontrollet dhe inspektimet në terren mund të kryhen së bashku me ta.
Nëse pjesëmarrësit në program kundërshtojnë një kontroll ose inspektim në terren, autoritetet e Republikës së Shqipërisë, duke vepruar në përputhje me rregullat e brendshme, i japin inspektorëve të Komisionit/OLAF ndihmën e nevojshme  për t’i lejuar që ata të kryejnë punën e tyre.
Komisioni/OLAF i raporton çdo fakt ose dyshim të ndonjë parregullsie të vërejtur gjatë verifikimeve apo inspektimeve në terren autori-teteve të Republikës së Shqipërisë.  Komisioni /OLAF në çdo rast duhet të informojë autoritetet për rezultatin e këtyre kontrolleve dhe inspektimeve.
II.  Informacioni dhe konsulenca
1. Për zbatimin e këtij aneksi autoritetet kompetente të Republikës së Shqipërisë dhe autoritetet e Bashkimit Evropian duhet të shkëm-bejnë informacion dhe të konsultohen me njëri- tjetrin, nëse kërkohet nga njëra palë.
2. Autoritetet e Republikës së Shqipërisë duhet të informojnë menjëherë Komisionin për çdo fakt apo dyshim për parregullsi në lidhje me përfundimin dhe zbatimin e  kontratës  dhe grant - marrëveshjet e përfunduara në zbatim të instrumenteve sipas kësaj Marrëveshjeje.
III.  Masat administrative dhe gjobat
Komisioni mund të vendosë masa adminis-trative dhe gjoba në përputhje me Udhëzimin Financiar të zbatueshme për Buxhetin e Përgjith-shëm të Bashkimit Evropian, pa ndikimin e zbatimit të së drejtës penale të Republikës së Shqipërisë.
IV.  Rikuperimi
Komisioni mund të marrë vendime duke i caktuar një detyrim financiar personave të cilët nuk janë nga vendet anëtare. Këto vendime duhet të ekzekutohen në përputhje me rregullat e procedurës civile në fuqi në territorin e vendit ku është kryer ekzekutimi. Këshilli i Ministrave i Republikës së Shqipërisë duhet të informojë autoritetet kombëtare  të Komisionit që është caktuar për qëllimin e zbatimit. Komisioni do të kërkojë nga Autoriteti Kombëtar që të verifikojë vërtetësinë e vendimit para se urdhri i zbatimit t’i bashkëlidhet vendimit. Pas përfundimit të këtyre formaliteteve, Komisioni mund të zbatojë vendimin e tij në përputhje me ligjin kombëtar, duke e sjellë çështjen drejtpërsëdrejti tek autoriteti i caktuar. 
Ligjshmëria e vendimit të Komisionit duhet t’i nënshtrohet kontrollit të Gjykatës së Drejtësisë së Bashkimit Evropian. Vendimet e dhëna nga Gjykata e Drejtësisë së Bashkimit Evropian, bazuar në dispozitat e kontratës dhe grant-marrëveshjet, sipas kësaj Marrëveshjeje, duhet të ekzekutohen me të njëjtat kushte.
V.  Komunikimi i drejtpërdrejtë  
Komisioni duhet të komunikojë në mënyrë të drejtpërdrejtë me përfituesit dhe kontraktuesit  e programit Fiscalis 2020, i vendosur në Republikën e Shqipërisë. Ata mund t’i paraqesin drejtpërdrejt Komisionit të gjitha informacionet dhe dokumentet përkatëse, të cilat janë kërkuar të paraqiten mbi bazën e instrumenteve të përmendura në këtë Marrëveshjeje dhe të kontratave dhe grant-marrëveshjeve të lidhura për zbatimin e tyre.

LIGJ
Nr. 2/2015

PËR MIRATIMIN E AKTIT NORMATIV, ME FUQINË E LIGJIT,
NR. 2, DATË 29.12.2014, TË KËSHILLIT TË MINISTRAVE, “PËR DISA NDRYSHIME DHE SHTESA NË LIGJIN NR. 185/2013 “PËR BUXHETIN E VITIT 2014”, TË NDRYSHUAR”

Në mbështetje të neneve 78, 101 dhe 160 të Kushtetutës, me propozimin e Këshillit të Ministrave,

KUVENDI
I REPUBLIKËS SË SHQIPËRISË

VENDOS I:

Miratohet akti normativ, me fuqinë e ligjit, nr. 2, datë 29.12.2014, i Këshillit të Ministrave, “Për disa ndryshime dhe shtesa në ligjin nr. 185/2013 “Për buxhetin e vitit 2014”, të ndryshuar”.

Miratuar në datën 29.1.2015

Shpallur me dekretin nr. 8952, datë 11.2.2015 të Presidentit të Republikës së Shqipërisë, Bujar Nishani

VENDIM
Nr. 18/2015

PËR EMËRIMIN E  ZOTIT GENT SEJKO GUVERNATOR  I BANKËS
 SË SHQIPËRISË

Në mbështetje të neneve 78 dhe 161 të Kushtetutës, të nenit 44, të ligjit nr. 8269, datë 23.12.1997, “Për Bankën e Shqipërisë”, të ndryshuar, si dhe të nenit 111 të Rregullores së Kuvendit, me propozimin e Presidentit të Republikës,

KUVENDI 
I REPUBLIKËS SË SHQIPËRISË

VENDOSI:

I. Zoti Gent Sejko emërohet në detyrën e Guvernatorit të Bankës së Shqipërisë.
II. Ky vendim hyn në fuqi menjëherë.

KRYETARI 
Ilir Meta
Miratuar në datën 5.2.2015

VENDIM
Nr. 19/2015

PËR MIRATIMIN E DEKRETIT TË PRESIDENTIT TË REPUBLIKËS NR. 8911, DATË 27.1.2015, “PËR DISA NDRYSHIME NË DEKRETIN NR. 8304, DATË 11.10.2013, “PËR EMËRIMIN E KËSHILLIT TË MINISTRAVE””

Në mbështetje të neneve 78 dhe 98 të Kushtetutës, mbështetur në dekretin nr. 8911, datë 27.1.2015,  të Presidentit të Republikës,

KUVENDI
I REPUBLIKËS SË SHQIPËRISË

VENDOSI:
 
I. Miratohet dekreti i Presidentit të Republikës nr. 8911, datë 27.1.2015, “Për disa ndryshime në dekretin nr. 8304, datë 11.10.2013, “Për emërimin e Këshillit të Ministrave””, me ndryshimet e më-poshtme:
“Në nenin 1, pikat 9 dhe 10 ndryshohen si më poshtë: 	

9. Zonja Eglantina Gjermeni, Ministre e Zhvillimit Urban; 	
10. Zoti Arben Ahmetaj, Ministër i Zhvillimit Ekonomik, Turizmit, Tregtisë dhe Sipërmarrjes”.
II. Ky vendim hyn në fuqi menjëherë.

KRYETARI 
Ilir Meta
Miratuar në datën 5.2.2015

VENDIM
Nr. 20/2015

PËR MIRATIMIN E DEKRETIT TË PRESIDENTIT TË REPUBLIKËS 
PËR SHKARKIMIN E MINISTRIT TË ZHVILLIMIT URBAN DHE TURIZMIT

Në mbështetje të neneve 78 dhe 98 të Kushtetutës, mbështetur në dekretin nr. 8912, datë 27.1.2015,  të Presidentit të Republikës,

KUVENDI
I REPUBLIKËS SË SHQIPËRISË

VENDOSI:

I. Miratohet dekreti i Presidentit të Republikës nr. 8912, datë 27.1.2015, për shkarkimin e zonjës Eglantina Gjermeni nga detyra e Ministrit të Zhvillimit Urban dhe Turizmit.
II. Ky vendim hyn në fuqi menjëherë.

KRYETARI 
Ilir Meta
Miratuar në datën 5.2.2015

VENDIM
Nr. 21/2015

PËR MIRATIMIN E DEKRETIT TË PRESIDENTIT TË REPUBLIKËS 
PËR EMËRIMIN E MINISTRIT TË ZHVILLIMIT URBAN 

Në mbështetje të neneve 78 dhe 98 të Kushtetutës, mbështetur në dekretin nr. 8913, datë 27.1.2015,  të Presidentit të Republikës,









KUVENDI
I REPUBLIKËS SË SHQIPËRISË

VENDOSI:

I. Miratohet dekreti i Presidentit të Republikës nr. 8913, datë 27.1.2015, për emërimin e zonjës Eglantina Gjermeni në detyrën e Ministrit të Zhvillimit Urban.
II. Ky vendim hyn në fuqi menjëherë.

KRYETARI 
Ilir Meta
Miratuar në datën 5.2.2015

VENDIM
Nr. 22/2015

PËR MIRATIMIN E DEKRETIT TË PRESIDENTIT TË REPUBLIKËS PËR SHKARKIMIN E MINISTRIT TË ZHVILLIMIT EKONOMIK, TREGTISË DHE SIPËRMARRJES

Në mbështetje të neneve 78 dhe 98 të Kushtetutës, mbështetur në dekretin nr. 8914, datë 27.1.2015,  të Presidentit të Republikës,

KUVENDI
I REPUBLIKËS SË SHQIPËRISË

VENDOSI:

I. Miratohet dekreti i Presidentit të Republikës nr. 8914, datë 27.1.2015, për shkarkimin e zotit Arben Ahmetaj nga detyra e Ministrit të Zhvillimit Ekonomik, Tregtisë dhe Sipërmarrjes.
II. Ky vendim hyn në fuqi menjëherë.

KRYETARI 
Ilir Meta
Miratuar në datën 5.2.2015

VENDIM
Nr. 23/2015

PËR MIRATIMIN E DEKRETIT TË PRESIDENTIT TË REPUBLIKËS PËR EMËRIMIN E MINISTRIT TË ZHVILLIMIT EKONOMIK, TURIZMIT, TREGTISË DHE SIPËRMARRJES

Në mbështetje të neneve 78 dhe 98 të Kushtetutës, mbështetur në dekretin nr. 8915, datë 27.1.2015,  të Presidentit të Republikës,
KUVENDI
I REPUBLIKËS SË SHQIPËRISË

VENDOSI:

I. Miratohet dekreti i Presidentit të Republikës nr. 8915, datë 27.1.2015, për emërimin e zotit Arben Ahmetaj në detyrën e Ministrit të Zhvillimit Ekonomik, Turizmit, Tregtisë dhe Sipërmarrjes.
II. Ky vendim hyn në fuqi menjëherë.

KRYETARI 
Ilir Meta
Miratuar në datën 5.2.2015

VENDIM
Nr. 24/2015

PËR CAKTIMIN E KRYETARIT TË KËSHILLIT DREJTUES TË AUTORITETIT TË KOMUNIKIMEVE ELEKTRONIKE DHE POSTARE

Në mbështetje të nenit 78 të Kushtetutës, të nenit 61, pika 6, të ligjit nr. 102/2012 “Për disa ndryshime dhe shtesa në ligjin nr. 9918, datë 19.5.2008, “Për komunikimet elektronike në Republikën e Shqipërisë”, si dhe të nenit 111 të Rregullores së Kuvendit, 

KUVENDI
I REPUBLIKËS SË SHQIPËRISË

VENDOSI:

I. Zoti Pirro Xhixho caktohet Kryetar i Këshillit Drejtues të Autoritetit të Komuni-kimeve Elektronike dhe Postare me mandat  5-vjeçar.
II. Mandati 5-vjeçar fillon nga data e emërimit të tij si anëtar i Këshillit Drejtues.
III.  Ky vendim hyn në fuqi menjëherë.

KRYETARI 
Ilir Meta
Miratuar në datën 5.2.2015







VENDIM
Nr. 25/2015

PËR CAKTIMIN E KOHËZGJATJES SË MANDATIT TË NJË ANËTARI TË KËSHILLIT DREJTUES TË AUTORITETIT TË KOMUNIKIMEVE ELEKTRONIKE DHE POSTARE

Në mbështetje të nenit 78 të Kushtetutës, të nenit 61, pika 6, të ligjit nr. 102/2012 “Për disa ndryshime dhe shtesa në ligjin nr. 9918, datë 19.5.2008, “Për komunikimet elektronike në Republikën e Shqipërisë””, 

KUVENDI
I REPUBLIKËS SË SHQIPËRISË

VENDOSI:

I. Mandati i zonjës Anila Denaj, si anëtare e Këshillit Drejtues të Autoritetit të Komuni-kimeve Elektronike dhe Postare, është 4-vjeçar.
II. Mandati 4-vjeçar fillon nga data e emërimit të saj si anëtare e Këshillit Drejtues.
III. Ky vendim hyn në fuqi menjëherë.

KRYETARI 
Ilir Meta
Miratuar në datën 5.2.2015

VENDIM
Nr. 26/2015

PËR CAKTIMIN E KOHËZGJATJES SË MANDATIT TË NJË ANËTARI TË KËSHILLIT DREJTUES TË AUTORITETIT TË KOMUNIKIMEVE ELEKTRONIKE DHE POSTARE

Në mbështetje të nenit 78 të Kushtetutës, të nenit 61, pika 6, të ligjit nr. 102/2012 “Për disa ndryshime dhe shtesa në ligjin nr. 9918, datë 19.5.2008, “Për komunikimet elektronike në Republikën e Shqipërisë””, 

KUVENDI
I REPUBLIKËS SË SHQIPËRISË

VENDOSI:

I. Mandati i zonjës Klarina Allushi (Abazaj), si anëtare e Këshillit Drejtues të Autoritetit të Komunikimeve Elektronike dhe Postare, është 4-vjeçar.
II. Mandati 4-vjeçar fillon nga data e emërimit të saj si anëtare e Këshillit Drejtues.
III. Ky vendim hyn në fuqi menjëherë.

KRYETARI 
Ilir Meta
Miratuar në datën 5.2.2015

VENDIM
Nr. 27/2015

PËR CAKTIMIN E KOHËZGJATJES SË MANDATIT TË NJË ANËTARI TË KËSHILLIT DREJTUES TË AUTORITETIT TË KOMUNIKIMEVE ELEKTRONIKE DHE POSTARE

Në mbështetje të nenit 78 të Kushtetutës, të nenit 61, pika 6, të ligjit nr.102/2012 “Për disa ndryshime dhe shtesa në ligjin nr. 9918, datë 19.5.2008, “Për komunikimet elektronike në Republikën e Shqipërisë””,  

KUVENDI
I REPUBLIKËS SË SHQIPËRISË

VENDOSI:

I. Mandati i zonjës Ketrin Topçiu, si anëtare e Këshillit Drejtues të Autoritetit të Komuni-kimeve Elektronike dhe Postare, është 3-vjeçar.
II. Mandati 3-vjeçar fillon nga data e emërimit të saj si anëtare e Këshillit Drejtues.
III. Ky vendim hyn në fuqi menjëherë.

KRYETARI 
Ilir Meta
Miratuar në datën 5.2.2015

VENDIM
Nr. 28/2015

PËR NGRITJEN E NËNKOMISIONIT “PËR ADMINISTRATËN PUBLIKE”, NË PËRBËRJE TË KOMISIONIT TË PËRHERSHËM PARLAMENTAR PËR ÇËSHTJET LIGJORE, ADMINISTRATËN PUBLIKE DHE TË DREJTAT E NJERIUT 

Në mbështetje të nenit 78, pika 1, të Kushtetutës dhe të neneve 55, pika 1, 19, pika 2, dhe 21, pika 1, të Rregullores së Kuvendit, me propozimin e Konferencës së Kryetarëve,
KUVENDI
I REPUBLIKËS SË SHQIPËRISË

VENDOSI:

I. Ngrihet nënkomisioni “Për administratën publike”, në përbërje të Komisionit të përhershëm Parlamentar për Çështjet Ligjore, Administratën Publike dhe të Drejtat e Njeriut.
II. Objekti dhe fusha e përgjegjësisë së këtij nënkomisioni është administrata publike.
III. Nënkomisioni përbëhet nga 5 anëtarë si më poshtë:
	1. Blendi Klosi	
	Kryetar
	(PS)

	2. Oerd Bylykbashi
	Zëvendëskryetar
	(PD)

	3. Vexhi Muçmata
	Anëtar	
	(PS)

	4. Armando Subashi
	Anëtar
	(PS)

	5. Gent Strazimiri
	Anëtar
	(PD)


IV. Ky vendim hyn në fuqi menjëherë.

KRYETARI 
Ilir Meta
Miratuar në datën 5.2.2015

VENDIM
Nr. 29/2015

 PËR NJË NDRYSHIM NË VENDIMIN E KUVENDIT NR. 57/2013 “PËR NGRITJEN E NËNKOMISIONIT “PËR QEVERISJEN VENDORE”, NË PËRBËRJE TË KOMISIONIT TË PËRHERSHËM PARLAMENTAR PËR ÇËSHTJET LIGJORE, ADMINISTRATËN PUBLIKE DHE TË DREJTAT E NJERIUT”

Në mbështetje të nenit 78, pika 1, të Kushtetutës, të neneve 55, pika 1, dhe 19, pika 2, dhe 21, pika 1, të Rregullores së Kuvendit, me propozimin e Konferencës së Kryetarëve, 

KUVENDI
I REPUBLIKËS SË SHQIPËRISË

VENDOSI:

I. Në vendimin e Kuvendit nr. 57/2013 “Për ngritjen e nënkomisionit “Për qeverisjen vendore”, në përbërje të Komisionit të Përhershëm Parlamentar për Çështjet Ligjore, Administratën Publike dhe të Drejtat e Njeriut”, pika III ndryshohet si më poshtë:
“III. Nënkomisioni përbëhet nga 5 anëtarë si më poshtë:
1. Bashkim Fino		Kryetar				(PS)
2. Arben Ristani		Zëvendëskryetar	(PD)
3. Dashamir Peza		Anëtar				(PS)
4. Petrit Vasili			Anëtar 				(LSI)
5. Eduart Halimi		Anëtar				(PD)”.
II. Ky vendim hyn në fuqi menjëherë.

KRYETARI 
Ilir Meta
Miratuar në datën 5.2.2015

VENDIM
Nr. 30/2015

 PËR NJË NDRYSHIM NË VENDIMIN 
E KUVENDIT NR. 58/2013 “PËR NGRITJEN E NËNKOMISIONIT “PËR TË DREJTAT E NJERIUT”, NË PËRBËRJE TË KOMISIONIT TË PËRHERSHËM PARLAMENTAR PËR ÇËSHTJET LIGJORE, ADMINISTRATËN PUBLIKE DHE TË DREJTAT E NJERIUT”

Në mbështetje të nenit 78, pika 1, të Kushtetutës, të neneve 55, pika 1, dhe 19, pika 2, dhe 21, pika 1, të Rregullores së Kuvendit, me propozimin e Konferencës së Kryetarëve, 
KUVENDI
I REPUBLIKËS SË SHQIPËRISË

VENDOSI:

I. Në vendimin e Kuvendit nr. 58/2013 “Për ngritjen e nënkomisionit “Për të drejtat e njeriut”, në përbërje të Komisionit të Përhershëm Parlamentar për Çështjet Ligjore, Administratën Publike dhe të Drejtat e Njeriut”, pika III ndryshohet si më poshtë:
“III. Nënkomisioni përbëhet nga 5 anëtarë si më poshtë:
[bookmark: _GoBack]1. Vasilika Hysi			Kryetare				(PS)
2. Tahir Muhedini		Zëvendëskryetar	(PDIU)
3. Pandeli Majko			Anëtar				(PS)
4. Silva Caka				Anëtare				(LSI)
5. _____________		Anëtar				(PR)”.
II. Ky vendim hyn në fuqi menjëherë.

KRYETARI 
Ilir Meta
Miratuar në datën 5.2.2015

